محل : ریاست آندھرا پردیش، چتور ضلع، کلیکری منڈل کا ایک گرام پنچایت اور ایک چھوٹا سا ٹاؤن ہے۔ یہاں کی آبادی کا بڑا حصہ اردو بولنے والوں کا ہے۔ یہاں پر ایسے لوگ بھی بستے ہیں جن کے آبا و اجداد کی زبان پشتو تھی ۔بخارا، بلوچستان، افغانستان سے لوگ یہاں آکرآباد ہوگئےتھے۔ اس گاؤں کی آبادی تقریباً 4000 کے قریب ہے، مسلم آبادی کے ساتھ ساتھ ہندو قوم سے تعلق رکھنے والے طبقات جیسے، ریڈّی، وائسیا، نایئڈو اور بلجا بھی اخوت وبھائی چارگی کے ساتھ رہتے ہیں۔ یہ گاؤں پہلےسےہی اردو زبان کی آبیاری اور نہایت فصیح و بلیغ زبان کے استعمال میں اپنا جداگانہ و مشتثنی مقام رکھتا آرہاہے۔ یہ گاؤں بہدا ندی کے کنارے واقع ہے جو رائلسیما علاقہ کی مشہور ندی ہے، اس ندی کا پانی بہت ہی میٹھا اور دہقانوں کے لئے زرعی اعتبار سے ایک اہم ذریعہ ہے۔ بہدا ندی کے بالکل متصل، حضرت ذوالفقار شاہ ولی بابا کی درگاہ واقع ہے،قرب و جوار کے عاشقان اولیا اللہ کی آمد و رفت ان بزرگ ولی کے دربار لگی رہتی ہے۔ وسطِ گاؤں میں لبِ سڑک ایک اور بزرگ کی مزار بھی ہے جن کا نام محی الدین شاہ ولی تھا۔

کوک سٹوڈیو پاکستانی موسیقی کا ایک ٹی وی پروگرام ہے جس میں مختلف فنکار براہ راست اپنے فن کا مظاہرہ کرتے ہیں۔ اسے کوکا کولا اسپانسر کرتی ہے۔ سنہ 2008ء میں شروع کیا گیا تھا اور اس نے تنقید کے ساتھ ساتھ پورے ملک میں مقبولیت بھی پائی۔ یہ مختلف ٹی وی چینلوں اور ریڈیو سٹیشنوں کے ذریعے نشر کیا جاتا ہے۔ کوک سٹوڈیو کے پروگراموں میں مختلف معروف آرٹسٹوں کو بلایا جاتا ہے نیز یہ نو آموز فنکاروں کو بھی سامنے لانے کے لئے معروف ہے۔ اس طرز کے پروگرام کو پہلے برازیل میں آزمایا گیا اور پھر اسے پاکستان میں شروع کیا گیا۔ اس کی مقبولیت دیکھتے ہوئے مختلف ملکوں میں بھی اس طرز کے پروگرام شروع کئے گئے۔ روحیل حیات اس کے پروڈیوسر ہیں۔

جھیل سپیریئر کے شمالی کنارے پر موجود پتھر زمین کے ابتدائیییی دور سے تعلق رکھتے ہیں۔ پری کیمبرئن دور میں میگما نے یہاں اپنا راستہ بنایا جس سے یہ وجود میں آئے۔ یہ قدیم گرینائٹ اب جھیل کے کنارے دیکھے جا سکتے ہیں۔ جھیل کے کنارے معدنیات سے بھرے پڑے ہیں جن میں تانبہ، لوہا، چاندی، سونا اور نکل اہم ہیں اور انہی کو زیادہ تر نکالا جاتا ہے۔

اس کا مشاہدہ آسمانِ شمال اول میں کیا جا سکتا ہے۔ اس مجمع النجوم کا رقبہ 722.278 مربع ڈگری ہے۔ جو کل آسمان کا 1.75 فی صد بنتا ہے۔مطلع مستقیم (Right ascension) صفر گھنٹے 48.46 منٹ ہے۔ اور تنزل 37 ڈگری 25.91 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 4 ہے۔ چمکدار اور نمایاں نظر آنے والے ستاروں کی تعداد 3 ہے۔

عبدالقادر سمستا کیرلا سنی جمعیت العلماء اور ""آل انڈیا سنی ایجوکیشنل بورڈ"" کے صدر اور جامعہ سعدیہ عربیہ کے بانی تھے۔ وہ کئی درسگاہوں میں تدریسی تجربہ رکھتے تھے۔ وہ تحریکِ جہادِ آزادی سے بہت متاثر ہوئے۔ 1946ء کو انھوں نے سمستا کی رکنیت حاصل کی۔ چھٹی کی دہائیوں میں مجلسِ مشاورہ کے رکن منتخب ہوئے۔ 1951ء کو سمستا کیرلا اسلامی تعلیمی بورڈ کی سنگِ بنیاد ڈالا۔ 1954ء کو سنّی نوجوان تنظیم اور 1958ء کو جمعیت المعلمین کا رکنِ بانی ہوئے۔ اس کے بعد تعلیمی بورڈ کا سیکریٹری کا عہدہ سنبھالا۔ 1965ء کو جمعیت المعلمین مرکزی کاؤنسل کا صدر منتخب ہوئے۔ 1976ء سے 1989ء تک مرکزی کاؤنسل سیکریٹری، 1982ء سے 1995ء تک سنّی نوجوان تنظیم کا ریاستی سیکریٹری، تعلیمی بورڈ کا نصابی کمیٹی کنوینر، سمستا کے مرکزی مجلسِ مشاورہ نائب صدر، تعلیمی بورڈ آف انڈیا کا صدر وغیرہ عہدوں پر فائز رہے۔